text: Brand i etageejendom i Esbjerg
  27 september 2011 kl. 07.00
  En lejlighed udbrændte og 16 beboere blev evakueret i en opgang i Fyrparken i Esbjerg natten til tirsdag.
  Branden opstod i en sofa. Beboeren forsøgte selv at slukke branden, men det var forgæves.
  Under branden i lejligheden på første sal sprang et vandrør. Det førte til, at lejligheden i stueetagen blev vandskadet.
  Lejlighedens beboer blev indlagt med røgforgiftning sammen med en politimand, der medvirkede til at få lejerne i opgangen vækket.
  Opgangen er stærkt røg og sodskade.
  Beboerne i opgangen er foreløbig blevet genhuset.
  